Diari Oficial de la Generalitat Valenciana


Sumari del DOGV 1614, del 04-09-1991 (1991/822504)

ORDRE de 30 d'abril de 1991, del Conseller de Cultura, Educació i Ciència, per la qual convoca ajudes per a les despeses de funcionament dels serveis arqueològics municipals de la Comunitat Valenciana.
---------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/04/30/(3)/dof/vci/html**

### Dades del document

Número de DOGV
:   1614

Data del DOGV
:   04-09-1991

Secció del DOGV
:   DISPOSICIONS GENERALS

Número del document
:   1991/822504


Data del document
:   30-04-1991

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 30 d'abril de 1991, del Conseller de Cultura, Educació i Ciència, per la qual convoca ajudes per a les despeses de funcionament dels servis arqueològics municipals de la Comunitat Valenciana.  
La Conselleria de Cultura, Educació i Ciència, de conformitat amb la seua funció de difondre i estendre la cultura per tots els àmbits i sectors de la Comunitat Valenciana, té el propòsit de subvencionar els serveis arqueològics municipals per tal que puguen sufragar les despeses derivades de la seua activitat i de la conservació dels seus fons.  
En conseqüència, fent ús de les facultats que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià,  
ORDENE:  
Article primer  
Es convoca un concurs públic per a concedir ajudes a serveis arqueològics municipals de la Comunitat Valenciana i s'aproven les bases per les quals es regeix, les quals s'inclouen com a annex a aquesta ordre.  
Article segon  
Les ajudes a què fa referència l'article anterior contribuiran a finançar les despeses que es deriven del funcionament dels serveis arqueològics municipals, i fins i tot els produïts per la catalogació dels seus fons.  
Article tercer  
Les esmentades ajudes podran arribar globalment fins un màxim de 92.865.344 de pessetes, les quals es sufragaran amb càrrec a l'aplicació pressupostària 40.56.543.8.014.82, dins la línia 406/000/91, denominada «Ajudes a serveis arqueològics municipals».  
DISPOSICIONS FINALS  
Primera  
Es faculta la Directora General de Patrimoni Cultural per tal que en l?àmbit de les seues competències dicte les resolucions necessàries per a l'aplicació i el desenvolupament d'aquesta, ordre.  
Segona  
Aquesta ordre entrarà en vigor el mateix dia que es publique en el Diari Oficial de la Generalitat Valenciana.  
València, 30 d'abril de 1991.  
El Conseller de Cultura, Educació i Ciència,   
ANTONIO ESCARRE I ESTEVE  
ANNEX  
Bases de la convocatòria d?ajudes per a les despeses de funcionament del serveis arqueològics municipals de la Comunitat Valenciana.  
Primera  
1. Podran sol·licitar aquestes ajudes els ajuntaments de la Comunitat Valenciana amb serveis arqueològics municipals que acomplesquen els requisits que estableix la normativa legal vigent.  
2. Es podran finançar amb càrrec a aquestes ajudes:  
a) Les despeses de funcionament dels serveis arqueològics municipals, en general, excepte les intervencions arqueològiques.  
b) Les despeses derivades de la catalogació dels seus forts.  
Segona  
1. Aquests projectes es finançaran amb els crèdits que figuren en els pressupostos de la Generalitat Valenciana consignats amb aquesta finalitat, i amb els pressupostos de què disposen els ajuntaments.  
2. L?aportació de la Conselleria de Cultura, Educació i Ciència al finançament de cada petició que resulte inclosa serà fins a un màxim del cinquanta per cent (50%) del cost previst per a 1991.  
Els ajuntaments hauran d?aportar amb càrrec al seu pressupost la part no finançada per la Generalitat Valenciana.  
Tercera  
El termini de presentació de sol·licituds serà d'un mes comptador des de l?endemà que es publique aquesta convocatòria en el Diari Oficial de la Generalitat Valenciana.  
Quarta  
1. A les sol·licituds s'adjuntaran els documents següents:  
a) Relació detallada de les despeses del funcionament del servei arqueològic municipal i unitats.  
b) Un certificat de l?interventor de l'ajuntament que hi ha consignació en el pressupost municipal de 1991 per a finançar l'aportació.  
c) Un certificat del secretari de l'ajuntament en què conste que el servei arqueològic o l'ajuntament no ha rebut cap subvenció per aquestes despeses o, si escau, una fotocòpia compulsada de la notificació en la qual se?ls comunicà la concessió d'altres subvencions amb aquesta mateixa finalitat.  
d) Una memòria descriptiva del programa d?activitats programades per a 1991.  
e) El nom de l?entitat bancària i el número del compte corrent on s'ha de realitzar l?ingrés de la transferència, cas que siga atorgada l'ajuda, i una fotocòpia del CIF de l'ajuntament.  
f) El pressupost i, el pla de finançament.  
g) El compromís de l'ajuntament que hi aportarà la quantitat no finançada per la Generalitat Valenciana.  
h) Acreditació de les autoritzacions atorgades per la Direcció General de Patrimoni Cultural per a, intervencions arqueològiques.  
i) Un certificat del director del servei arqueològic municipal en què es faça constar els fons arqueològics dipositats en l?esmentat servei.  
2. La instància de sol·licitud, dirigida a la Directora General de Patrimoni Cultural, juntament amb la documentació que es demana en aquesta base, es presentaran en doble exemplar en el registre general, de la Conselleria de Cultura Educació i Ciència, en els serveis territorials de Cultura i Educació, en els centres d'informació de l?Oficina d?Informació, Iniciatives i Reclamacions de la Generalitat o per qualsevol dels mitjans establerts en l'article 66 de la Llei de Procediment Administratiu.  
3. Si la sol·licitud no reuneix les dades exigides, o manca la documentació complementària, es requerirà l'ajuntament interessat per tal que en el termini de deu dies repare els defectes, altrament s'arxivarà la sol·licitud.  
Cinquena  
Per a concedir aquestes ajudes hom tindrà en compte els criteris següents:  
a) El nombre d'intervencions arqueològiques urbanes realitzades l'any anterior a la sol·licitud.  
b) El volum i l?interés dels fons arqueològics dipositats en el servei arqueològic municipal.  
c) El pressupost de la corporació que es destina a activitats arqueològiques, .  
Sisena  
1. La selecció prèvia de les sol·licituds serà realitzada per una comissió presidida per la Directora General de Patrimoni Cultural i de la qual en formaran part: el Cap de Servei de Patrimoni Artístic Moble, el Cap de la Unitat Tècnica d?Arqueologia i un tècnic d?arqueologia que actuarà com a secretari, tots els quals seran membres de la Direcció General de Patrimoni Cultural.  
2. La Direcció General de Patrimoni Cultural, atenent les sol·licituds presentades i els informes emesos pel servei de Patrimoni Artístic Moble, elaborarà la proposta de distribució d'aquestes ajudes, l'aprovació de la qual correspondrà al Conseller de Cultura, Educació i Ciència, mitjançant una resolució que serà publicada en el Diari Oficial de la Generalitat Valenciana.  
Setena  
El pagament de les. aportacions de la Generalitat Valenciana es realitzarà d'acord amb el que s'estableix en la Llei de Pressupostos de la Generalitat Valenciana per a 1991.  
Per a efectuar el pagament, els ajuntaments han de presentar la documentació següent:  
a) Un original o una fotocòpia compulsada de les factures o els justificants de les despeses produïdes.  
b) Un certificat del secretari de l'ajuntament on es faça constar que el material ha estat lliurat correctament o l?encàrrec s'ha acabat satisfactòriament.  
En tot, cas els ajuntaments beneficiaris d?aquestes ajudes hauran de presentar en aquesta conselleria els justificants de les despeses abans del 15 de desembre de 1991.  
Vuitena  
L?incompliment o omissió a aquestes bases per part de les institucions podrà originar la suspensió provisional o definitiva de les transferències que aquesta conselleria haja de realitzar per a satisfer ne l'aportació econòmica.  
Novena  
La Conselleria de Cultura, Educació i Ciència es reserva el dret a realitzar totes les inspeccions tècniques i administratives que considere necessàries en tot allò que faça referència a les ajudes concedides.


Còpia Permalink ELI